
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

372. Εφαρμογή διατάξεων Αποφάσεως 666 του Συμβουλίου 
Ασφαλείας των Ηνωμένων Εθνών που αφορούν τα τρόφιμα 
και το ιατρικό υλικό και εφαρμογή της Αποφάσεως 6^0 του 
Συμβουλίου Ασφαλείας των Ηνωμένων Εθνών για την απα¬ 
γόρευση των αεροπορικών και λοιπών μεταφορών από και 


προς το Ιράκ. 1 

373. Οργανισμός του Κεφαλαίου Αποζημίωσης Φορτοεκφορτω¬ 
τών Λιμένα Μυτιλήνης (ΚΑΦ Λ. Μυτιλήνης). . 2 

374. Οργανισμός του Κεφαλαίου Αποζημίωσης Φορτοεκφορτω¬ 
τών Ξηράς Μυτιλήνης (ΚΑΦ Ξ. Μυτιλήνης). 3 


ΠΡΟΕΔΡ ΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 372 (1) 


Εφαρμογή διατάξεων Αποφάσεως 666 του Συμβουλίου Ασφαλείας των 

Ηνωμένων Εθνών που αφορούν τα τρόφιμα και το ιατρικό υλικό και 

εφαρμογή της Αποφάσεως 670 του Συμβουλίου Ασφαλείας των 

Ηνωμένων Εθνών για την απαγόρευση των αεροπορικών και λοι¬ 
πών μεταφορών από και προς το Ιράκ. 

Ο ΠΡΟΕΔΡΟΣ 

. ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 25 του Καταστατικυύ Χάρτη του ΟΗΕ, όπως αυτός κυ¬ 
ρώθηκε με τον Α.Ν. 585/1945 (ΦΕΚ υπ’ αριθ. 242 τεύχος Α'). 

2. Την παράγραφο 1 του άρθρου 1 του Α.Ν. 92 της 3/10.8.67 
«Περί εφαρμογής αποφάσεων του Συμβουλίου Ασφαλείας των Ηνωμέ¬ 
νων Εθνών και περί εγκρίσεως και εφαρμογής συστάσεων του Συμβου¬ 
λίου Ασφαλείας και της Γενικής Συνελεύσεως» (ΦΕΚ υπ’ αριθ. 139 τεύ¬ 
χος Α'). 

3. Τις Αποφάσεις 666 και 670 του Συμβουλίου Ασφαλείας των 
Ηνωμένων Εθνών που δημοσιεύθηκαν στο υπ’ αριθ. 141 ΦΕΚ τεύχος 
Α' με τις από 22.10.1990 σχετικές αποφάσεις του Υπουργού Εξωτερι¬ 
κών. 

4. Την υπ’ αριθ. 561/Γ990 γνωμοδότηση του Συμβουλίου της Επι¬ 
κράτειας (Τμήμα Ε’) της 18.10.1990. 

Μετά από πρόταση των Υπουργών Εξωτερικών, Εθνικής Άμυνας, 
Αναπλ. Υπουργού Εθνικής Οικονομίας, Οικονομικών, Υγείας - Πρό¬ 
νοιας και Κοινών. Ασφαλίσεων, Εμπορίου, Μεταφορών και Επικοινω¬ 
νιών και Εμπορ. Ναυτιλίας, αποφασίζουμε: 

Άρθρο 1 

Ως προς την εφαρμογή ορισμένων διατάξεων της αποφάσεως 666 
(1990) του Συμβουλίου Ασφαλείας των Ηνωμένων Εθνών: 

1.. Προκειμένου να προσδιορισθεί αν συντρέχουν ανθρωπιστικοί λόγοι 
για τους σκοπούς των παραγράφων 3 (0) και 4 της αποφάσεως 661 
(1990), η Επιτροπή του άρθρου 6 της αποφάσεως 661 (1990) θα 


ασκεί συνεχή παρακολούθηση της καταστάσεως σχετικά με τα τρόφιμα 
στο Ιράκ και το Κουβέιτ. 

2. Η απόφαση 661 (1990) δεν εφαρμόζεται σε περιπτώσεις προμη¬ 
θειών που προορίζονται αυστηρά για ιατρικούς σκοπούς, αλλά συνιστά 
συναφώς οι ιατρικές προμήθειες να εξάγονται υπό την αυστηρή επί¬ 
βλεψη της Ελληνικής Κυβερνήσεως ή υπό την επίβλεψη αρμόδιων αν¬ 
θρωπιστικών οργανώσεων. 

Ως προς την εφαρμογή της αποφάσεως 670 του Συμβουλίου Ασφα¬ 
λείας των Ηνωμένων Εθνών: 

3. Η απόφαση 661 (1990) εφαρμόζεται σε όλα τα μέσα μεταφοράς, 
συμπεριλαμβανομένων των αεροσκαφών. · 

4. Η Ελλάδα, ανεξαρτήτως της υπάρξεως δικαιωμάτων ή υποχρεώ¬ 
σεων που παρέχονται ή επιβάλλονται από οποιαδήποτε διεθνή συμφω¬ 
νία ή συμβόλαιο που έχει συναφθεί ή άδεια που χορηγήθηκε πριν από τις 
13 Σεπτεμβρίου 1990, δεν θα παράσχει άδεια σε οποιοδήποτε αεροσκά¬ 
φος να απογειωθεί από το έδαφος της, εάν το αεροσκάφος μεταφέρει 
οποιοδήποτε φορτίο προς ή από το Ιράκ ή του Κουβέιτ, εκτός από τρό¬ 
φιμα σε ανθρωπιστικές περιπτώσεις, κατόπιν εξουσιοδοτήσεως του Συμ¬ 
βουλίου Ασφαλείας ή της συσταθείσας με την απόφαση 661 (1990) 
Επιτροπής και σύμφωνα με την απόφαση 666 (1990) ή υλικό που προ¬ 
ορίζεται για αυστηρά ιατρικούς σκοπούς ή αποκλειστικά για την υΝΙ- 

μοο. 

5. Η Ελλάδα δεν θα παράσχει σε οποιοδήποτε αεροσκάφος που πρό¬ 
κειται να προσγειωθεί στο Ιράκ ή το Κουβέιτ άδεια υπερπτήσεως του 
εδάφους της εκτός εάν: 

(α) το αεροσκάφος προσγειωθεί σε αεροδρόμιο καθοριζόμενο από την 
Ελληνική Κυβέρνηση, εκτός του Ιράκ και του Κουβέιτ, ώστε να επιτρα- 
πεί ο έλεγχός του και να διαπιστωθεί ότι δεν μεταφέρει φορτίο κατά πα¬ 
ραβίαση της αποφάσεως 661 (1990) ή της αποφάσεως 670 (1990), 
και γι’ αυτό το σκοπό το αεροσκάφος μπορεί να κρατηθεί για όσο χρο¬ 
νικό διάστημα απαιτηθεί ή 

(β) η συγκεκριμένη πτήση έχει εγκριθεϊ από την Επιτροπή που συ- 
στάθηκε με την απόφαση 661 (1990) ή 

(γ) τα Ηνωμένα Έθνη έχουν πιστοποιήσει ότι η πτήση γίνεται απο¬ 
κλειστικά για τους σκοπούς της ΙίΝΙΜΟΟ. 

6. Η Ελλάδα θα λαμβάνει όλα τα απαραίτητα μέτρα για να εξασφαλί¬ 
ζει τη συμμόρφωση οποιουδήποτε αεροσκάφους που είναι καταχωρη- 
μένο στα μητρώα της ή του οποίου η εκμετάλλευση ανήκει σε πρόσωπο 
που έχει την κυρίως ή την μόνιμη έδρα του στο έδαφος της, προς τις'δια- 
τάξεις των αποφάσεων 661 και 670 (1990). 

7. Η Ελλάδα θα γνωστοποιεί έγκαιρα στη συσταθείσα με την από¬ 
φαση 661 (1990) Επιτροπή οποιαδήποτε πτήση μεταξύ του εδάφους 
της και του Ιράκ ή του Κουβέιτ για την οποία δεν εφαρμόζεται η άδεια 
προσγειώσεως που προβλέπεται στην παράγραφο 4 της αποφάσεως 
670 (1990) και τον σκοπό της πτήσης αυτής. 

8. Η Ελλάδα θα συνεργαστεί με τα άλλα Κράτη στη λήψη των μέ¬ 
τρων που είναι απαραίτητα, σύμφωνα με το διεθνές δίκαιο, συμπεριλαμ- 
βανομένης της Συμβάσεως του Σικάγου, ώστε να διασφαλισθεί η αποτε¬ 
λεσματική εφαρμογή του διατακτικού της αποφάσεως 661 (1990) ή 
της αποφάσεως 670 (1990). 

9. Η Ελλάδα θα κρατήσει οποιαδήποτε πλοία Ιρακινού νηολογίου ει¬ 
σέρχονται στους λιμένες της και τα οποία χρησιμοποιούνται ή χρήσιμο- 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ποιήθηκαν κατά παράβαση της αποφάσεως 661 (1990) και θα απαγο¬ 
ρεύει την είσοδο των πλοίων αυτών στους λιμένες της εκτός από περι¬ 
πτώσεις αναγνωριζόμενες από το διεθνές δίκαιο ως απαραίτητες για 
την προστασία της ανθρώπινης ζωής. 

10. Βάσει της αποφάσεως 661 (1990) η Ελλάδα θα παγώσει τα 
Ιρακινά κεφάλαια και θα προστατεύσει τα κεφάλαιο της νόμιμης Κυβερ- 
νήσεως του Κουβέιτ και των οργάνων του που βρίσκονται εντός του 
εδάφους της και θα αναφέρει προς την Επιτροπή της αποφάσεως 661 
(1990) σχετικά με τα κεφάλαια αυτά. 

11. Η Ελλάδα θα παράσχει προς την Επιτροπή της αποφάσεως 661 
(1990) πληροφορίες σχετικά με τις ενέργειές της για την εφαρμογή των 
διατάξεων της αποφάσεως 670 (1990). 

Άρθρο 2 

Οι παραβάτες των διατάξεων τ&υ παρόντος Προεδρικού Διατάγμα¬ 
τος τιμωρούνται δια των ποινών που προβλέπονται στην παράγραφο 1 
του άρθρου 2 του Α.Ν. 92 της 3/10.8.67. 

Άρθρο 3 

Ως παραβάτες θεωρούνται, σύμφωνα με την παράγραφο 2 του άρ¬ 
θρου 2 του προαναφερθέντος Α.Ν. οι καθ’ οιονδήποτε τρόπο συνδεόμενοι 
με τις παραπάνω απαγορευόμενες πράξεις. 

Στον Υπουργό των Εξωτερικών αναθέτουμε τη δημοσίευση του πα¬ 
ρόντος Διατάγματος και στον ως άνω Υπουργό καθώς και στους 
Υπουργούς Εθνικής Άμυνας, Αναπλ. Υπουργό Εθνικής Οικονομίας, 
Οικονομικών, Υγείας Πρόνοιας και Κοινωνικών Ασφαλίσεων, Εμπο¬ 
ρίου, Μεταφορών και Επικοινωνιών και Εμπορικής Ναυτιλίας αναθέ¬ 
τουμε την εκτέλεση του παρόντος διατάγματος. 

Αθήνα, 1 Νοεμβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΞΩΤΕΡΙΚΩΝ ΕΘΝ. ΑΜΥΝΑΣ 

ΑΝΤΩΝΗΣ ΣΑΜΑΡΑΣ ΙΩΑΝΝΗΣ ΒΑΡΒΙΤΣΙΩΤΗΣ 

ΑΝΑΠΛ.ΕΘΝΙΚΗΣ ΟΙΚΟΝΟΜΙΑΣ ΟΙΚΟΝΟΜΙΚΩΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΙΩΑΝΝΗΣ ΠΑΛΑΙΟΚΡΑΣΣΑΣ 

ΥΓΕΙΑΣ, ΠΡΟΝΟΙΑΣ & ΚΟΙΝ. ΑΣΦ/ΣΕΩΝ ΕΜΠΟΡΙΟΥ 

Μ. ΓΙΑΝΝΑΚΟΥ - ΚΟΥΤΣΙΚΟΥ ΑΘΑΝΑΣΙΟΣ ΞΑΡΧΑΣ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΕΜΠΟΡΙΚΗΣ ΝΑΥΤΙΛΙΑΣ 

ΝΙΚΟΛΑΟΣ ΓΚΕΛΕΣΤΑΘΗΣ ΑΡΙΣΤΟΤΕΛΗΣ ΠΑΥΛΙΔΗΣ 

- ♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 373 (2) 

Οργανισμός του Κεφαλαίου Αποζημίωσης Φορτοεκφορτωτών Λιμένα 
Μυτιλήνης (ΚΑΦ ,Λ· Μυτιλήνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α). 

2. Τις διατάξεις του Ν. 1586/1986 «Βαθμολογική διάρθρωση των 
θέσεων του δημοσίου, νομικών προσώπων δημοσίου δικαίου και των 
Οργανισμών Τοπικής Αυτοδιοικήσεως και ιδίως εκείνες του άρθρου 9 
παρ. 10 αυτού» (ΦΕΚ 37 Α'). 

3. Την αριθ. Υ. 1140/1051173/1390/0001/9.7.90 (ΦΕΚ 420 
τ.Β') κοινή απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στον Υφυπουργό Οικονομικών». 

4. Την αριθ. 327/1990 γμωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης και Ερ¬ 
γασίας και του Υφυπουργού Οικονομικών, αποφασίζουμε: 

Άρθρο 1 

Διάρθρωση Υπηρεσιών - Αρμοδιότητες 

Α. Οι υπηρεσίες του Κεφαλαίου Αποζημίωσης Φορτοεκφορτωτών 
Λιμένα Μυτιλήνης συγκροτούνται σε ένα (1) τμήμα που αποτελείται 
από τα εξής γραφεία: 

1. Γραφείο Διοίκησης 

2. Γραφείο χορήγησης Παροχών 


3. Γραφείο Λογιστηρίου 

Β. Οι αρμοδιότητες του παραπάνω τμήματος καθορίζονται κατά 
γραφείο, ως εξής: 

1. Γραφείο Διοίκησης 

α) Η μέριμνα για τον χειρισμό όλων των θεμάτων της Γραμματείας, 
όπως η διακίνηση της αλληλογραφίας, η δακτυλογράφηση, η αναπαρα¬ 
γωγή εγγράφων και εντύπων, η επικύρωση αυτών απ’ τον Προϊστά¬ 
μενο ή τον νόμιμο αναπληρωτή του κλπ. 

β) Η μέριμνα του χειρισμού όλων των θεμάτων της Υπηρεσιακής κα¬ 
τάστασης του προσωπικού. 

γ) Η μέριμνα για την τήρηση και φύλαξη του αρχείου, τη συντήρηση 
και τον καθαρισμό των κτιρίων εγκαταστάσεων του Οργανισμού και 
μηχανημάτων που ανήκουν στο ΚΑΦΛ Μυτιλήνης. 

δ) Η μέριμνα για τις προμήθειες υλικών και εφοδίων για τις ανάγκες 
του ΚΑΦΛ Μυτιλήνης. 

2. Γραφείο χορήγησης παροχών 

α) Η μέριμνα για την έκδοση των επαγγελματικών βιβλιαρίων και 
των προσωρινών σημειωμάτων εργασίας των φορτ/τών που εισέρχο¬ 
νται στο επάγγελμα, η καταχώρησή τους στα Μητρώα Φορτ/τών και η 
συνεχής ενημέρωση των μητρώων με τις μεταβολές που σημειώνονται 
κάθε φορά (εγγραφές - διαγραφές). 

β) Η μέριμνα για τη σύνταξη εισηγητικής έκθεσης προς την Δ.Ε. του 
ΚΑΦΛ Μυτιλήνης, αναφορικά με τη χορήγηση εφάπαξ αποζημίωσης σε 
δικαιούχους φορτ/τές, σύμφωνα με τις διατάξεις του Κανονισμού Παρο¬ 
χών του ΚΑΦΛ Μυτιλήνης που ισχύουν κάθε φορά. 

γ) Η μέριμνα για την άμεση προώθηση των προβλεπομένων ενερ¬ 
γειών για τη χορήγηση ή μη της εφάπαξ αποζημίωσης στους ενδιαφε¬ 
ρομένους φορτ/τές (καταβολή χαρτοσήμου, έκδοση και έγκριση από τον 
αρμόδιο πάρεδρο του εντάλματος πληρωμής, έκδοση επιταγής πληρω¬ 
μής, ενημέρωση λογιστικών βιβλίων, ενημέρωση των μητρώων των εν 
ενεργεία και συνταξιούχων φορτ/τών, διεκπεραίωση της (αλληλογρα¬ 
φίας κλπ.). 

δ) Η μέριμνα για την έκδοση των ετησίων εγκριτικών αποφάσεων 
αποδέσμευσης ποσού για τη χορήγηση ατομικών και ομαδικών δανείων 
στους δικαιούχους. 

ε) Η μέριμνα για την επί τη βάσει των διατιθεμένων στοιχείων του 
ενδιαφερομένου και των προβλεπομένων από τον Κανονισμό Παροχών 
διατάξεων, σύνταξη εισηγητικής έκθεσης προς την Δ.Ε. του ΚΑΦΛ Μυ¬ 
τιλήνης για τη λήψη της σχετικής απόφασης χορήγησης ή μη του αιτου- 
μένου δανείου. 

στ) Η μέριμνα για την άμεση διεκπεραίωση των προβλεπομένων 
ενεργειών για την έκδοση απ’ τον αρμόδιο Νομάρχη Λέσβου της σχετι¬ 
κής εγκριτικής ή μη απόφασης χορήγησης του αιτουμένου δανείου, και 
η εκτέλεση των παραπέρα ενεργειών για την καταβολή του (πληρωμή 
του αναλογούντος χαρτοσήμου, έκδοση και έγκριση απ’ τον αρμόδιο 
πάρεδρο του εντάλματος πληρωμής, έκδοση επιταγής πληρωμής, ενη¬ 
μέρωση λογιστικών βιβλίων και καρτελλών, διεκπεραίωση της αλληλο¬ 
γραφίας κλπ.). 

ζ) Η μέριμνα για την συγκέντρωση από τις υπόχρεες κατηγορίες 
φορτ/τών μηνιαίων καταστάσεων παρουσίας των φορτ/τών και η συνε¬ 
χώς κατά μήνα συγκέντρωση και καταγραφή όλων των εργασίμων 
ημερών του καθενός φορτ/τή και της κάθε Κατηγορίας, για την εξεύ- 
ρεση.του χρόνου εργασίας των και του μέσου ημερομισθίου του σε συν¬ 
δυασμό με το ύψος των καταθέσεων και των διαθεσίμων των Λογαρια¬ 
σμών κάθε Κατηγορίας. 

3. Γραφείο Λογιστηρίου 

α) Η μέριμνα για τη διαμόρφωση των τιμολογίων των φορτ/κών ερ¬ 
γασιών των διαφόρων κατηγοριών σύμφωνα με τις υπουργικές αποφά¬ 
σεις περί της αναπροσαρμογής που ισχύουν κάθε φορά. 

β) Η μέριμνα για την έγκαιρη καταβολή προς το ΚΑΦΛΜ ή από τις 
διάφορες Κατηγορίες Φορτ/τών των υπέρ του ΚΑΦ και των λοιπών λο¬ 
γαριασμών Εισφορών και η καταχώρησή των στα (αντίστοιχα λογιστικά 
βιβλία. 

γ) Η μέριμνα για τη σύνταξη του ετήσιου Προϋπολογισμού του 
ΚΑΦΛΜ και η παραπέρα προώθηση για την έγκριση, από την Δ.Ε. του 
ΚΑΦΛΜ και τον αρμόδιο Νομάρχη Λέσβου. 

δ) Η μέριμνα για την τήρηση των λογιστικών βιβλίων του ΚΑΦΛΜ 
σύμφωνα με τις σχετικές διατάξεις περί του Δημοσίου Λογιστικού και 
του Κανονισμού Διοίκησης και παροχών του ΚΑΦΛΜ (εγγραφή εσό¬ 
δων και δαπανών με βάσει τα προβλεπόμενα παραστατικά στοιχεία). 

ε) Η μέριμνα για την παρακολούθηση της καταβολής των τοκοχρεω¬ 
λυτικών των χορηγουμένων ατομικών και ομαδικών δανείων φορτ/ 
τών. 

ζ) Η απόδοση της μισθοδοσίαςτου προσωπικού, καθώς και των υπέρ 
τρίτων εισφορών. 

η) Η μέριμνα για την σύνταξη του ετήσιου Ισολογισμού, Απολογι¬ 
σμού του ΚΑΦΛΜ και η παραπέρα προώθησή του για έγκριση. 

θ) Η παροχή οικονομικών στοιχείων, για τη σύνταξη των προβλεπο- 
μένων εισηγήσεων προς την Δ.Ε. του ΚΑΦΛΜ, αναφορικά με τη χορή¬ 
γηση εφάπαξ αποζημίωσης των φορτ/τών, των ατομικών και ομαδι¬ 
κών δανείων, την τοποθέτηση των Κατηγοριών σε Κλάσεις και την ανα¬ 
προσαρμογή των εφάπαξ αποζημιώσεων. 

Άρθρο 2 

Διάρθρωση θέσεων προσωπικού 

Α. Μόνιμο Προσωπικό 

1. Κλάδος ΔΕ Διοικητικός - Λογιστικός 

Δύο (2) θέσεις. 

Άρθρο 3 
Προϊστάμενος 

Του Τμήματος του ΚΑΦ Λιμένα Μυτιλήνης προΐσταται υπάλληλος 
του ΚΑΦΛΜ του κλάδου ΔΕ Δ/κού - Λογ/κού, ο· οποίος εισηγείται 
στην Δ.Ε. του ΚΑΦ επί όλων των θεμάτων της αρμοδιότητας του Ορ¬ 
γανισμού και φροντίζει γενικά για την εύρυθμη λειτουργία του Οργανι¬ 
σμού και την εκτέλεση των αποφάσεων της Δ.Ε. του ΚΑΦΛΜ. 

Άρθρο 4 

Κατάταξη του προσωπικού που υπηρετεί σε θέσεις 
κατά τη δημοσίευση του παρόντος 

Κατά την έναρξη της ισχύος του παρόντος το προσωπικό που υπηρε¬ 
τεί στο ΚΑΦΛΜ κατατάσσεται στις προβλεπόμενες οργανικές θέσεις 
αντίστοιχης κατηγορίας και κλάδου. 

Άρθρο 5 
Τελικές διατάξεις 

Η πλήρωση των δημιουργημένων κενών θέσεων μονίμου προσωπι¬ 
κού θα πραγματοποιείται σύμφωνα με τις εκάστοτες κείμενες για τους 
διορισμούς διατάξεις ΝΠΔΔ και με την προϋπόθεση ότι θα υπάρχουν οι 
σχετικές πιστώσεις στον εκάστοτε προϋπολογισμό του ΚΑΦΛΜ. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος: 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΕΡΓΑΣΙΑΣ 

Α. ΚΑΛΑΝΤΖΑΚΟΣ 
-+- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 374 (3) 

Οργανισμός του Κεφαλαίου Αποζημίωσης Φορτοεκφορτωτών Ξηράς 

Μυτιλήνης (ΚΑΦ Ξ. Μυτιλήνης). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 24 παρ. 5 του Ν. 1558/1985 «Κυβέρ¬ 
νηση και Κυβερνητικά Όργανα» (ΦΕΚ 137 Α'). 

2. Τις διατάξεις του Ν. 1586/1986 «Βαθμολογική διάρθρωση των 
θέσεων του δημοσίου, νομικών προσώπων δημοσίου δικαίου και των 
Οργανισμών Τοπικής Αυτοδιοικήσεως και ιδίως εκείνες του άρθρου 9 
παρ. 10 αυτού» (ΦΕΚ 37 Α'). 

3. Την αριθ. Υ. 1140/1051173/1390/0001/9.7.90 (ΦΕΚ 420 
τ.Β') κοινή απόφαση του Πρωθυπουργού και του Υπουργού Οικονομι¬ 
κών «Ανάθεση αρμοδιοτήτων στον Υφυπουργό Οικονομικών. 

4. Την αριθ. 328/1990 γμωμοδότηση του Συμβουλίου της Επικρά¬ 
τειας, με πρόταση των Υπουργών Προεδρίας της Κυβέρνησης και Ερ¬ 
γασίας και του Υφυπουργού Οικονομικών, αποφασίζουμε: 


Άρθρο 1 

Διάρθρωση Υπηρεσιών - Αρμοδιότητες 

Α. Οι υπηρεσίες του Κεφαλαίου Αποζημίωσης Φορτοεκφορτωτών 
Ξηράς Μυτιλήνης (ΚΑΦΞΜ) συγκροτούνται σε ένα (1) τμήμα που απο- 
τελείται από τα εξής γραφεία: 

1. Γραφείο Διοίκησης 

2. Γραφείο χορήγησης παροχών 

3. Γραφείο Λογιστηρίου 

Β. Οι αρμοδιότητες του παραπάνω τμήματος καθορίζονται κατά 
γραφείο, ως εξής: 

1. Γραφείο Διοίκησης 

α) Η μέριμνα για τον χειρισμό όλων των θεμάτων της Γραμματείας, 
όπως η διακίνηση της αλληλογραφίας, η δακτυλογράφηση, η αναπαρα¬ 
γωγή εγγράφων και εντύπων, η επικύρωση αυτών από τον Προϊστά¬ 
μενο ή τον νόμιμο αναπληρωτή του. 

β) Η μέριμνα του χειρισμού όλων των θεμάτων της Υπηρεσιακής κα¬ 
τάστασης του προσωπικού. 

γ) Η μέριμνα για την τήρηση και φύλαξη του αρχείου, τη συντήρηση 
και τον καθαρισμό των κτιρίων εγκαταστάσεως του Οργανισμού και 
μηχανημάτων που ανήκουν στο ΚΑΦΞΜ. 

δ) Η μέριμνα για της προμήθεις υλικών και εφοδίων για τις ανάγκες 
του ΚΑΦΞΜ. 

2. Γραφείο χορήγησης Παροχών 

α) Η μέριμνα για την έκδοση των επαγγελματικών βιβλιαρίων και 
των προσωρινών σημειωμάτων εργασίας των φορτ/τών που εισέρχο¬ 
νται στο επάγγελμα, η καταχώρησή τους στα Μητρώα Φορτ/τών και η 
συνεχής ενημέρωση των μητρώων με τις μεταβολές που σημειώνονται 
κάθε φορά (εγγραφές - διαγραφές). 

β) Η μέριμνα για τη σύνταξη εισηγητικής έκθεσης προς την Δ.Ε. του 
ΚΑΦΞΜ, αναφορικά με τη χορήγηση εφάπαξ αποζημιώσεως σε δι¬ 
καιούχους φορτ/τές, σύμφωνα με τις διατάξεις του Κανονισμού Παρο¬ 
χών του ΚΑΦΞΜ που ισχύουν κάθε φορά. 

3. Γραφείο Λογιστηρίου 

α) Η μέριμνα για τη διαμόρφωση των τιμολογίων των φορτ/κών ερ¬ 
γασιών των διαφόρων κατηγοριών σύμφωνα με τις υπουργικές αποφά¬ 
σεις περί της αναπροσαρμογής που ισχύουν κάθε φορά. 

β) Η μέριμνα για την έγκαιρη και κανονική καταβολή από τις διάφο¬ 
ρες κατηγορίες φορτ/τών των υπέρ του ΚΑΦ και των λοιπών λογαρια¬ 
σμών πόρων και εισφορών και η καταχώρησή τους στα αντίστοιχα λογι¬ 
στικά βιβλία. 

γ) Η μέριμνα για τη σύνταξη του ετήσιου προϋπολογισμού του 
ΚΑΦΞΜ και η παραπέρα προώθησή του για την έγκριση, από την Δ.Ε. 
του ΚΑΦΞΜ και τον αρμόδιο Νομάρχη Λέσβου. 

δ) Η μέριμνα για την τήρηση των λογιστικών βιβλίων του ΚΑΦΞΜ 
σύμφωνα με τις σχετικές διατάξεις περί του Δημοσίου Λογιστικού και 
του Κανονισμού Διοίκησης και παροχών του ΚΑΦΞΜ (εγγραφή εσόδων 
και δαπανών με βάσει τα προβλεπόμενα παραστατικά στοιχεία). 

ε) Η μέριμνα για τήν παρακολούθηση της καταβολής των τοκοχρεω¬ 
λυτικών των χορηγουμένων ατομικών και ομαδικών δανείων φορτ/ 
τών. 

στ) Η απόδοση της μισθοδοσίας του προσωπικού, καθώς και των 
υπέρ τρίτων εισφορών. 

ζ) Η μέριμνα για την σύνταξη του ετήσιου Ισολογισμού και Απολογι¬ 
σμού του ΚΑΦΞΜ και η παραπέρα προώθησή του για έγκριση. 

η) Η παροχή οικονομικών στοιχείων, για τη σύνταξη των προβλεπο- 
μένων εισηγήσεων προς την Δ.Ε. του ΚΑΦΞΜ, αναφορικά με τη χορή¬ 
γηση εφάπαξ αποζημιώσεων των φορτ/τών, των ατομικών και ομαδι¬ 
κών δανείων, την τοποθέτηση των κατηγοριών σε κλάσεις και την ανα¬ 
προσαρμογή των εφάπαξ αποζημιώσεων. 

Άρθρο 2 

Οι θέσεις του προσωπικού διακρίνονται ως εξής: 

Α. Μόνιμο Προσωπικό 
Κατηγορία ΔΕ 

Κλάδος ΔΕ Διοικητικός - Λογιστικός 
Μια (1) θέση. 

Άρθρο 3 

Του Τμήματος του ΚΑΦ Ξηράς Μυτιλήνης προΐσταται υπάλληλος 
του ΚΑΦΞΜ του κλάδου ΔΕ Διοικητικού - Λογιστικού, ο οποίος ειση- 

γείται στην ΔΕ του ΚΑΦ επί όλων των θεμάτων της αρμοδιότητας του 
Οργανισμού και φροντίζει γενικά για την εύρυθμη λειτουργία του Οργα¬ 
νισμού και την εκτέλεση των αποφάσεων της ΔΕ του ΚΑΦΞΜ. 

Άρθρο 4 

Κατάταξη του προσωπικού που υπηρετεί σε θέσεις 
κατά τη δημοσίευση του παρόντος 

Κατά την έναρξη της ι σχύος του παρόντος το προσωπικό που υπηρε¬ 
τεί στο ΚΑΦΞΜ κατατάσσεται στις προβλεπόμενες οργανικές θέσεις 
αντίστοιχης κατηγορίας και κλάδου. 

Άρθρο 5 
Τελικές διατάξεις 

Η πλήρωση των δημιουργημένων κενών θέσεων μονίμου προσωπι¬ 
κού θα πραγματοποιείτο* σύμφωνα με τις εκάστοτες κείμενες για τους 


διορισμούς διατάξεις ΝΠΔΔ και με την προϋπόθεση ότι θα υπάρχουν οι 
σχετικές πιστώσεις στον εκάστοτε προϋπολογισμό του ΚΑΦ Ξηράς Μυ¬ 
τιλήνης. 

Στον Υπουργό Εργασίας αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 25 Οκτωβρίου 1990 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΥΦΥΠ. ΟΙΚΟΝΟΜΙΚΟΝ 

Μ. ΕΒΕΡΤ Π. ΔΕΛΗΜΗΤΣΟΣ 

ΕΡΓΑΣΙΑΣ 

Α. ΚΑΛΑΝΤΖΑΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




